Ego Hugo dux Burgundie, notum esse volo presentibus et futuris, quod Odo de Coria calumpniam movit contra abbatem et domum de Ripatorio, de finagio grangie que vocatur Vallis secreta. Itaque recognovit idem Odo in presentia Boini, prepositi mei de Castellione, qui loco mei judex erat curie, quod injuste memoratam domum vexaverat, et quicquid juris habuerat in calumpnia ista totum dimittebat in pace. Huic recognitione testes affuerunt. Agano Pultarum et Gilebertus de Moris abbates; et frater Renaudus cellerarius Clarevallis, et frater Tescelinus et frater Hu. de Albaripa, Paris de Castellione; Humbertus villicus, Hugo de Viler, Petrus Rufus, Petrus Pasnaia. Igitur ut hec rata in perpetuum permaneant, presentem cartam inde fieri cum sigilli mei impressione precepi.